Ehersisyong Kegel

An ehersisyong Kegel imbwelto an pauru-otrong pag-contract asin pagrelaks kan mga kalamnan na nagbibilog sa parte kan pelvic floor, ngunyan pagminsan pig-aapod sa kolokyal bilang "Kegel muscles". Pigsasagibo an ehersisyo dakol na beses an aldaw, para sa nagkapirang minuto sa sarong beses alagad aabuton nin saro sagkod na tulong bulan tanganing makapagpoon na magkaigwa nin epekto.

An katuyohan kan ehersisyong Kegel iyo an pakusugon an pelvic floor muscles. An mga kalamnan na ini igwa nin dakol na gibo sa laog kan hawak nin tawo. Sa mga babayi, responsible sinda para sa: pagpugol kan bladder, makalikay sa urinary stress incontinence (urog na pagkapangaki ), vaginal asin uterine prolapse. Sa mga lalaki, responsible an mga kalamnan na ini para sa: urinary continence, fecal continence, asin pagpaluwas nin kasit. Nagkapirang kasangkapan an nag-eeksistir tanganing matabangan kan ehersisyong ini, minsan ngani manlaenlaen na pag-aadal an nagdedebate sa relatibong pagigin epektibo kan manlaenlaen na kasangkapan versus tradisyonal na mga ehersisyo.

An Amerikanong gynecologist na si Arnold Kegel iyo an enot na nagpublikar kan pagladawan kan siring na ehersisyo kaidtong 1948.

Toltolan